ΓΡΑΠΤΗ ΕΡΩΤΗΣΗ E-2974/02

υποβολή: Pere Esteve (ELDR)και Camilo Nogueira Romn (Verts/ALE) προς την Επιτροπή

(22 Οκτωβρίου 2002)

Θέμα: Χορήγηση ευρωπαϊκών ενισχύσεων για την οικονομική ανάπτυξη σε αγροτικές ζώνες της περιοχής Σαφόρ

Η περιοχή Σαφόρ (Αυτόνομη Κοινότητα της Βαλένθια)πέβαλε δύο προγράμματα προκειμένου να λάβει ενισχύσεις από το πρόγραμμα Proder II.Το πρώτο πρόγραμμα (APE-Σαφόρ)πεβλήθη από την Ένωση για την Οικονομική Ανάπτυξη της Σαφόρ, για το οποίο συνεργάστηκαν η Ένωση της Σαφόρ και η Ανώτατη Πολυτεχνική Σχολή της Γκαντία, καθώς και δώδεκα ιδιωτικοί επιχειρηματικοί, κοινωνικοί, οικολογικοί και πολιτιστικοί φορείς. Το δεύτερο πρόγραμμα (Βερνίσα-Σέρπις)πεβλήθη από πέντε δήμους, με δημάρχους που ανήκουν στο Λαϊκό Κόμμα, της περιοχήςπό την επωνυμία Κοιλάδα της Βερνίσα. Για το τελευταίο αυτό πρόγραμμα είχαν πλήρη άγνοια άλλοι τρεις δήμαρχοι από άλλο πολιτικό κόμμα, οι δήμοι των οποίων θα επωφελούντο, κατ' αρχήν, από την αιτούμενη βοήθεια. Το πρώτο πρόγραμμα, το οποίο είχε την συναίνεση όλων των πολιτικών κομμάτων και συζητήθηκε με απόλυτη διαφάνεια από όλους τους ενδιαφερόμενους φορείς, περιελάμβανε όλους τους δήμους της περιοχής (μεταξύ των οποίων και αυτούς του προγράμματος Βερνίσα-Σέρπις) προκειμένου να αποφευχθεί ο κατακερματισμός της περιοχής. Παρά ταύτα, οι πέντε προαναφερθέντες δήμαρχοι απεφάσισαν να ενεργήσουν μεμονωμένα και ναποβάλουν το δικό τους πρόγραμμα. Εν τέλει, το Υπουργείο Γεωργίας της Αυτόνομης Κοινότητας της Βαλένθια (φορέας αρμόδιος για την κατανομή των ενισχύσεων) διέθεσε την ενίσχυση στο πρόγραμμα Βερνίσα-Σέρπις, παραγνωρίζοντας το άλλο πρόγραμμα, το οποίο είχε τους ίδιους στόχους και το οποίο θα απέβαινε προς όφελος όλης της έσω ζώνης της Σαφόρ.

Οιπεύθυνοι της (APE-Σαφόρ) ζητούσαν επί ένα μήνα να τους δοθεί η δυνατότητα να επανεξετάσουν τα έγγραφα που αφορούν τα προγράμματα Proder για την Βαλένθια, τους ορίσθηκε όμως συνάντηση μόλις μία ώρα προ της εκπνοής της προθεσμίας για τηνποβολή προσφυγής κατά της κατακύρωσης των ενισχύσεων από το πρόγραμμα Proder. Οπότε είχαν προετοιμάσει από πριν την προσφυγή με την οποία ζητούσαν την ακύρωση της χορήγησης των ευρωπαϊκών ενισχύσεων από το Πρόγραμμα Proder διότι θεώρησαν ότι η Αυτόνομη Κοινότητα της Βαλένθια τους απέκρυψε πληροφορίες, μη επιτρέποντας στην APE-Σαφόρ στα βασικά κριτήρια και τις εκτιμήσεις βάσει των οποίων απερρίφθη το πρόγραμμά τους (η περί την χορήγηση απόφαση αναφέρει απλώς τα προγράμματα που επελέγησαν και αυτά που απερρίφθησαν, επί τη βάσει εκτιμήσεων που δεν δημοσιοποιήθηκαν). Στην κατατεθείσα προσφυγήπογραμμιζόταν ότι όλα τα έγγραφα τα σχετικά με την χορήγηση ενισχύσεων από μία δημόσια αρχή πρέπει να είναι δημόσια γνωστά και ότι η απόκρυψή τους συνιστά απαράδεκτο σκοταδισμό και έχει ως αποτέλεσμα, στην προκείμενη περίπτωση, την μη προάσπιση των δικαιωμάτων της Ένωσης APE-Σαφόρ. Επιπλέον, η προσφυγή εκτιμούσε ότι η σχετική απόφαση αντιφάσκει προς τα κριτήρια της ΕΕ όσον αφορά την εφαρμογή των Σχεδίων για την Ανάπτυξη της Υπαίθρου, στο θέμα της Σύνθεσης των Ομάδων Τοπικής Δράσης και την Προεδρία τους. Μεταξύ πολλών άλλων θεμάτων,πογραμμιζόταν ότι η Επιτροπή Αξιολόγησης η επιφορτισμένη με την χορήγηση των ενισχύσεων απαρτίζεται από άτομα διορισμένα από όργανα ελεγχόμενα από το Λαϊκό Κόμμα. Η προσφυγή επανεξέτασης απερρίφθη από το Υπουργείο Γεωργίας στις 22 Ιουλίου 2002, πράγμα που μαςποχρεώνει να φέρουμε το θέμα στο επίπεδο των Ευρωπαϊκών θεσμικών οργάνων.

Γνωρίζει η Επιτροπή τα περιστατικά αυτά· Σκοπεύει να λάβει κάποιο μέτρο προκειμένου να διενεργήσει έρευνα και να επανορθώσει την ενδεχόμενη κακή διαχείριση και την πολιτική χρησιμοποίηση των ευρωπαϊκών πόρων από ορισμένες δημόσιες διοικήσεις·

Απάντηση του κ. Fischler εξ ονόματος της Επιτροπής

(22 Νοεμβρίου 2002)

Η Επιτροπή έλαβε γνώση του προβλήματος που θίγουν τα Αξιότιμα Μέλη του Κοινοβουλίου, με επιστολή της 31ης Ιουλίου 2002, που της εστάλη από την ένωση SAFOR με παραλήπτη το Μέλος της Επιτροπής το αρμόδιο για τη Γενική Διεύθυνση Γεωργίας.

Στις 19 Σεπτεμβρίου 2002 ο Γενικός Διευθυντής Γεωργίας απήντησε στην Ένωση αυτή. Στην απάντησή της, η Επιτροπή εξέφρασε τις ανησυχίες της για την έλλειψη ενημέρωσης και διαφάνειας καθώς και για τις πιθανές παρατυπίες που αναφέρονται από τον εκπρόσωπο της Ένωσης SAFOR.

Η ευθύνη για την επιλογή των Ομάδων Τοπικής Δράσης ανήκει αποκλειστικά στις εθνικές αρχές. Τα κριτήρια επιλογής που περιγράφονται στο Ολοκληρωμένο Επιχειρησιακό Πρόγραμμα της Αυτόνομης Κοινότητας της Βαλένθια το οποίο εγκρίθηκε με απόφαση της Επιτροπής(1), και τα οποία απετέλεσαν το αντικείμενο ειδικής μελέτης της Επιτροπής τη στιγμή των διαπραγματεύσεων, θα πρέπει να τηρηθούν.

Το πρόβλημα στο οποίο αναφέρονται τα Αξιότιμα Μέλη του Κοινοβουλίου μεταφέρθηκε από την Γενική Διεύθυνση Γεωργίας στις ισπανικές αρχές του Υπουργείου Γεωργίας, προκειμένου να διευκρινισθούν τα σημεία διαφωνίας. Στην περίπτωση που διαπιστωθούν παραβιάσεις των κοινοτικών κανονισμών ή περιπτώσεις απάτης, η Επιτροπή θα προσφύγει στις αρμόδιεςπηρεσίες.

(1) C(2001) 249 της 7.3.2001.